EkBass/fiwiki-20250220-pages-articles huggingface dataset:
Laphroaig

Laphroaig [] on Skotlannissa Islayn saarella etelärannikolla sijaitseva viskitislaamo. Sen single malt -viskit ovat maultaan ja aromeiltaan voimakkaan savuisia ja turpeisia. Laphroaigin tislaamon alusta ja historiasta ei ole varmuutta, mutta tiedossa on, että Johnstonin perhe aloitti maanviljelyn alueella 1800-luvun alkupuolella. Kuten alueella yleensä, tislaus tapahtui veroviranomaisilta salaa farmin tislaamossa. Johnston & Johnston perusti tislaamon virallisesti vuonna 1815. Nykyisin Laphroaig on Islayn viskeistä myydyin. Tislaamolla on oma perinteinen lattiamallastamo, joka tuottaa noin viidenneksen sen käyttämästä maltaasta. Laphroaigin läheisyydessä Islayn etelärannalla sijaitsevat myös kahden muun maineikkaan viskin, Lagavulinin ja Ardbegin tislaamot. == Lähteet == == Aiheesta muualla == *Laphroaigin kotisivut Luokka:Skotlantilaiset viskitislaamot
Sholom Schwartzbard

Sholom Schwartzbard (, ; 18. elokuuta 1886 Izmail, Bessarabia, nykyinen Ukraina – 3. maaliskuuta 1938 Kapkaupunki, Etelä-Afrikka) oli anarkisti ja jiddišinkielinen kirjailija, joka murhasi ukrainalaisen sosialistin Symon Petljuran. Hänet tunnetaan myös nimillä Samuil Isaakovitš Švartsburd, Šulem- Šmil Švartsburd, Šulim Švartsburd, Šolem-Šmuel Švartsbord, Šolom Švartsbard. == Elämä == Schwarzbard syntyi Izmailissa, Ukrainassa juutalaiseen perheeseen. Hän kasvoi Baltan kaupungissa. Hänen 15-henkinen perheensä kuoli juutalaisvastaisessa pogromissa. Vuodesta 1905 hän asui Itävalta-Unkarissa, jossa hän tutustui anarkismiin ja otti osaa erääseen pankkiryöstöön Wienissä ja hän joutui rangaistussiirtolaan. Vuonna 1910 hän muutti Pariisiin, jossa hän työskenteli kellokorjaamossa. Ensimmäinen maailmansota vei Schwartzbardin Ranskan muukalaislegioonaan ja hän haavoittui rintamalla. Vuonna 1917 hän palasi Ukrainaan ja liittyi puna-armeijaan. Joidenkin tietojen mukaan hänen komppaniansa päällikkö oli Grigori Kotovski. Schwartzbardin veli karkotettiin Ranskasta vuonna 1919, koska oli levittänyt kommunistista propagandaa. Sholom Schwartzbard itse onnistui muuttamaan Pariisiin vuonna 1920 ja sai Ranskan kansalaisuuden. Hän avasi kelloliikkeen ja liittyi anarkistiseen ryhmään. == Petljuran murha == Vuonna 1917 Schwartzbard oli matkalla Odessaan liittyäkseen punaisiin, kun hän kuuli puhuttavan, että Symon Petljura oli syyllinen Ukrainan pogromeihin. Schwartzbard päätti murhata Petljuran, joka oli Ukrainan pakolaishallituksen johtajana Pariisissa. Niinpä Schwartzbard lähestyi Petljuraa 25. toukokuuta 1926 kello 14:12, Gibertin kirjakaupan edustalla. Petljura käveli Rue Racinellä lähellä Boulevard Saint-Micheliä, Latinalaiskorttelissa. Schwartzbard kysyi häneltä ukrainaksi: "Oletko herra Petljura ?" Petljura ei vastannut vaan nosti kävelykeppiään ylös. Schwartzbard veti pistoolin ja ampui kolme kertaa Petljuraa kohti ja sanoi kunkin laukauksen aikana "Tämä on pogromista", "Tämä massamurhasta" ja "Tämä on uhrien puolesta". Petljura kaatui jalkakäytävälle. "Petlura Trial" . TIME Magazine 7.11.1927. (käyttäjätunnuksella). Viitattu 10.6.2019. Monet ukrainalaiset emigrantit pitivät Schwartzbardia Neuvostoliiton agenttina. Ukrainalaisen lähteiden mukaan GPU:n agentti Mihail Volodin saapui Pariisin ja tapasi Schwartzbardin, joka sitten alkoi seurata Petljuraa. Schwartzbardin oikeudenkäynti alkoi 18. lokakuuta 1927. Kuuluisa ranskalainen juristi Henri Torres puolusti Schwartzbardia oikeudessa. Valamiehistö totesi hänet syyttömäksi. == Oikeudenkäynnin jälkeen == Vuonna 1928 Schwartzbard yritti muuttaa Palestiinaan, mutta britit eivät antaneet hänelle viisumia. Hän muutti Yhdysvaltoihin. Vuonna 1937 Schwartzbard matkusti Etelä-Afrikkaan, jossa hän keräsi materiaalia suureen saksankieliseen Encyclopaedia Judaicaan. Hän kuoli 3. marraskuuta 1938. Vuonna 1967, 29 vuotta kuoleman jälkeen, hänen ruumiinsa haudattiin Israelin ja Moshav Avihayiliin. == Lähteet == Luokka:Murhaajat Luokka:Ukrainalaiset anarkistit Luokka:Vuonna 1886 syntyneet Luokka:Vuonna 1938 kuolleet Luokka:Juutalaiset kirjailijat Luokka:Ranskalaiset anarkistit
Jussi Jalkanen

Jussi Jalkanen (k. 2021) oli suomalainen taikuri, joka oli erikoistunut stand up- eli näyttämötaikuuteen. Taikuuden ohella hän myös näytteli muun muassa tv- sarjoissa, esiintyi yritys- ja koulutusvideoilla, teki tv-mainoksia sekä juonsi erilaisia tilaisuuksia. Jalkanen esiintyi myös Taikuri Klabbiksen ja Mr Bluesin hahmoissa. Hän oli Taiteilijat ry:n sekä Suomen Taikurit ry:n jäsen. Virassa hän oli eduskunnassa virkamiehenä. Jalkanen oli kilpailijana televisio-ohjelmassa Ennätystehdas vuonna 2007. Hän nieli ohjelmassa noin 140 cm ilmapallon 50 sekunnissa. == Lähteet == == Aiheesta muualla == * Luokka:Suomalaiset taikurit Luokka:Syntymävuosi puuttuu Luokka:Vuonna 2021 kuolleet
Lactobacillus bulgaricus

Lactobacillus bulgaricus (koko nimeltään Lactobacillus delbrueckii s.p. bulgaricus) on grampositiivinen, sauvamainen bakteeri, jota käytetään muun muassa jogurtin ja juustojen valmistuksessa. Se on tunnettu myös nimellä Thermobacterium bulgaricum. == Aineenvaihdunta== Lactobacillus bulgaricus lisääntyy 20–50 °C:n lämpötilassa. Se hajottaa maidon laktoosin glukoosiksi ja galaktoosiksi. Prosessissa syntyvä maitohappo juoksettaa maidossa olevan kaseiinin ja siten muuttaa maidon rakenteen paksummaksi. Valmiin jogurtin maitohappopitoisuus voi olla jopa 1,6 %. == Käyttö elintarvikkeiden tuotannossa == L. bulgaricus -bakteeria on käytetty vuosituhansien ajan hapatettujen maitotuotteiden valmistuksessa. Bakteerin tuottama maitohappo parantaa maidon säilyvyyttä. Hapan ympäristö heikentää muiden – ihmiselle mahdollisesti haitallisten – mikrobien elinolosuhteita maidossa. Lactobacillus bulgaricus -bakteerit, kuten muutkin maitohappobakteerit, saattavat helpottaa laktoosi-intoleranssista kärsivien oireita. Ne pilkkovat maitosokerin helpommin sulaviksi sokereiksi. Länsimaissa jogurteissa käytetään usein miedomman makuisen lopputuloksen antavaa Lactobacillus acidophilus -bakteeria. ==Historia== Bulgarialaissyntyinen Stamen Grigorov keksi vuonna 1905Grigoroff, Stamen Étude sur une lait fermenté comestible. Le “Kissélo mléko” de Bulgarie. Revue Médicale de la Suisse Romande. Genéve. Georg&G.;, Libraires-Éditeurs. Librairie de L’Université. 1905 Genevessä, että tietty bakteerilaji aiheutti maidon muuttumisen luonnonjogurtiksi. Bakteeri sai nimekseen Lactobacillus bulgaricus. Myöhemmin sen on todettu olevan Lactobacillus delbrueckii -bakteerin alalaji. ==Lähteet== * http://www.bacterio.cict.fr/l/lactobacillus.html ===Viitteet=== Luokka:Maitotuotteet Luokka:Grampositiiviset bakteerit Luokka:Firmicutes
Raittiusliike

Raittiusliike on vapaaehtoisten kansanliike, joka toiminnallaan pyrkii vähentämään niin alkoholin kuin muidenkin päihteiden käyttöä ja vähentämään niiden aiheuttamia yhteiskunnallisia ongelmia. Raittiusliikkeen perusti yhdysvaltalainen lääkäri Benjamin Rush (1746–1813). Raittiusliike on ollut poliittisesti merkittävässä asemassa muun muassa Yhdysvalloissa ja Pohjoismaissa Tanskaa lukuun ottamatta. Esimerkiksi Suomen ja Ruotsin nykyisessä alkoholimonopoliin keskittyvässä järjestelmässä on nähty raittiusliikkeen vaikutus. Suomessa toimii parikymmentä raittiusjärjestöä, joiden yhteistyöelimenä toimii Suomen Raittiusjärjestöt ry. == Katso myös == * Raittius * Raittiusliike Suomessa *
Savannah (näyttelijä)

Shannon Michelle Wilsey Longoria, taiteilijanimeltään Savannah (9. lokakuuta 1970 – 11. heinäkuuta 1994) oli yhdysvaltalainen pornonäyttelijä. Hän toimi myös Penthousen mallina. Savannah'n vanhemmat erosivat vuonna 1972, jonka jälkeen tyttö muutti äitinsä kanssa Teksasiin. Hän asui lyhyesti isänsä kanssa Kaliforniassa ja myöhemmin isovanhempiensa kanssa samassa osavaltiossa. 13-vuotiaana Savannah sai kuulla, että häntä kasvattanut Joe Longoria ei ollut hänen biologinen isänsä. Savannah asui muusikko Gregg Allmanin (Allman Brothers Band -yhtye) kanssa kahden vuoden ajan. Hän tuli raskaaksi, mutta sai keskenmenon. Hänellä oli seurustelusuhteet myös mm. pornomalli Jeanna Finen, basisti Billy Sheehanin (Mr. Big -yhtye), koomikko Pauly Shoren, kitaristi Slashin (Guns N' Roses -yhtye) ja Vince Neilin (Mötley Crüe -yhtye) kanssa. Savannah ennätti lyhyen alastonmalli- ja pornouransa aikana vuosina 1990–1994 esiintyä yli sadassa pornoelokuvassa. Hänellä oli vuodesta 1991 sopimus Vivid Entertainmentin kanssa. Savannah teki itsemurhan vuonna 1994. Hän oli ampunut itseään ja joutunut tämän seurauksena tajuttomaksi. Oltuaan yksitoista tuntia koomassa hän menehtyi vammoihinsa Kalifornian Burbankissa 11. heinäkuuta 1994 noin kello 11:20 aamupäivällä. ==Lähteet== ==Aiheesta muualla== * Luokka:Yhdysvaltalaiset pornonäyttelijät Luokka:Itsemurhan tehneet Luokka:Vuonna 1970 syntyneet Luokka:Vuonna 1994 kuolleet
Hirtettävän paradoksi

Hirtettävän paradoksi on looginen paradoksi, jonka voi sanallisessa muodossa esittää näin: Tuomari kertoo kuolemaantuomitulle, että tämä hirtetään seuraavalla viikolla (ma–pe) keskipäivällä, mutta päivä tulee tuomitulle yllätyksenä. Hän ei tiedä sitä ennen kuin teloittaja koputtaa hänen sellinsä oveen hirttopäivänä keskipäivälläLagerspetz et al. 1985, sitaatti, s. 70: ”Tuomari ilmoittaa sunnuntaina tuomitulle, että tämä hirtetään keskipäivällä, joko seuraavana maanantaina, tiistaina tai keskiviikkona, kuitenkin niin, ettei tuomittu tiedä ennen ko. teloituspäivän aamua, mikä se näistä päivistä tulee olemaan.” — huom. alkuperäislähteen yksi sivulauseen pilkutusvirhe on tässä korjattu.. Tuomittu järkeilee seuraavasti: # Päivä ei voi olla perjantai, koska silloin hän olisi tietoinen siitä torstai-iltana, jolloin päiviä on jäljellä vain yksi (ja näin ollen se ei tulisi yllätyksenä). # Se ei voi olla myöskään torstai, koska silloin hän olisi tietoinen siitä keskiviikkoiltana: päiviä olisi jäljellä taas vain yksi, kun hirttopäivä ei voi olla perjantaikaan. # Samalla logiikalla se ei voi olla myöskään keskiviikko, tiistai tai maanantai. Vanki tulee siihen tulokseen, ettei häntä voida hirttää. Toisaalta, jos teloittaja koputtaa oveen esim. keskiviikkoaamuna, niin hirttäminen on kuin onkin yllätys. Toinen yleinen sanallinen esitysmuoto hirtettävän paradoksille on, että opettaja kertoo pitävänsä pistokokeet ensi viikolla, ja oppilas päättelee sen mahdottomaksiLagerspetz 1985, s. 70–71. Hirtettävän paradoksille ei ole löydetty täysin yleisesti hyväksyttyä selitystä ja sitä pidetään yksinkertaisesta muodostaan huolimatta hyvin mutkikkaanaLagerspetz et al. 1985, Alaluku: 5.2 Hirttäjän paradoksin ratkaisu (s. 71–74); sitaatti, s. 71: ”On kuitenkin kaiken aikaa pidettävä mielessä, että selvää ja yleisesti hyväksyttyä ratkaisua kaikille ko. paradoksin formuloinneille ei toistaiseksi ole olemassa.”. == Lähteet == ==Aiheesta muualla== * Luokka:Paradoksit
Inajat Allah Khan

Inajat Allah Khan (20. lokakuuta 1888 − 12. elokuuta 1946) oli Afganistanin kuningas muutaman päivän ajan tammikuussa 1929 hänen veljensä Aman Allahin luovuttua kruunusta hänen hyväkseen Habib Allah Kalakani uhkaavan kapinan takia. Myös Inajat Allah joutui eroamaan Kalakanin pakottamana. Inajat Allah pakeni ensin Intiaan ja eli sittemmin Iranissa. ==Elämäkerta== Inajat Allah Khan syntyi 20. lokakuuta 1888. Hänen isänsä oli Afganistanin emiiri Habib Allah Khan, jolla oli myös toinen poika ja Inajat Allahin nuorempi veli Aman Allah Khan. Kruununprinsseinä veljekset menivät naimisiin Afganistanin politiikassa ja kulttuurielämässä vaikutusvaltaisen Mahmud Beg Tarzin kahden tyttären kanssa.Sergejeff 2011, s. 210 Hän sai isältään marsalkan arvonimen vuonna 1905 ja vuonna 1916 hänestä tuli opetusministeri. Habib Allah Khan murhattiin helmikuussa 1919 hämärissä olosuhteissa. Seurauksena oli lyhyt valtakamppailu, jonka osapuolia olivat Inajat Allahin veli Aman Allah ja heidän setänsä Nasr Allah. Kisan voitti tuolloin Kabulin kuvernöörinä toiminut Aman Allah.s. 214-215 Amman Allah tarjosi muodollisesti kruunua vanhemmalle veljelleen, joka kuitenkin kieltäytyi, eikä puuttunut suuremmissa määrin politiikkaan veljensä valtakaudella. Aman Allah tuli vaimonsa Soraja Tarzin kanssa tunnetuksi uudistusmielisenä hallitsijaparina. Afganistanin vanhoillisissa piireissä tämä herätti kuitenkin suuttumusta. Marraskuussa 1928 syttyi kapina šinwar-pašujen keskuudessa ja hallitsijan talvipalatsi Jalalabadissa poltettiin. Myöhemmin myös tadžikkijohtaja Habib Allah Kalakani nostatti kapinan Kabulin pohjoispuolisilla alueilla. Kalakanin johtamien sotajoukkojen lähestyessä Kabulia tammikuussa 1929 Aman Allah päätti paeta Dorrani-heimon tukialueelle Kandahariin. Rolls-Roycellaan tiehensä ajanut hallitsija luopui kruunusta veljensä Inajat Allahin hyväksi. Hänen valtakautensa jäi kuitenkin lyhyeksi, sillä kalakani pakotti hänet luopumaan itse kruunustaan vain kolme päivää myöhemmin.Sergejeff 2011, s. 224-225 Brittien kuninkaallisten ilmavoimien lentokone evakuoi Inajat Allahin ja hänen perheensä Brittiläisen Intian Peshawariin. Myöhemmin hän asui Iranissa ja kuoli Teheranissa 12. elokuuta 1946. ==Lähteet== * ===Viitteet=== Luokka:Afganistanin valtionpäämiehet Luokka:Hallitsijat Luokka:Opetusministerit Luokka:Vuonna 1888 syntyneet Luokka:Vuonna 1946 kuolleet
José Carlos Bauer

José Carlos Bauer (21. marraskuuta 1925 – 4. helmikuuta 2007) oli brasilialainen jalkapalloilija ja jalkapallovalmentaja. Bauer oli kotoisin São Paulosta ja voitti kuusi kertaa kotiosavaltionsa jalkapallomestaruuden. Hän pääsi Brasilian jalkapallomaajoukkueeseen, jonka kanssa ehti pelata 29 ottelua. Hän pelasi Brasilian joukkueessa vuosien 1950 ja 1954 maailmanmestaruuskilpailuissa. Pelaajauran jälkeen Bauer toimi esim. Ferroviária de Araraquaran valmentajana. Hän kuoli São Paulossa 81-vuotiaana.International Herald Tribune == Lähteet == Luokka:Brasilialaiset jalkapalloilijat Luokka:Brasilialaiset jalkapallovalmentajat Luokka:Vuonna 1925 syntyneet Luokka:Vuonna 2007 kuolleet
Never Fall Into Silence

Never Fall Into Silence on Endstandin vuonna 2002 julkaistu albumi. == Kappaleet == # # # # # # # # # # == Kokoonpano == * Janne Tamminen ‎– laulu * Mika Kaukonen ‎– kitara * Jani Asp ‎– kitara * Joel Sipilä ‎– basso * Henrik Furu ‎– rummut === Tuotanto === * Anssi Kippo – äänitys, tuotanto ja miksaus (Astia-Studio) * Minerva Pappi – masterointi (Finnvox) * Kristofer Pasanen – kansitaide ja valokuvat == Arviot == * Imperiumi: 8-/10 * Soundi: http://www.soundi.fi/levyarviot/endstand-never-fall-silence == Aiheesta muualla == * Never Fall Into Silence discogs.com -sivustolla == Lähteet == Luokka:Vuoden 2002 albumit Luokka:Endstandin albumit
P. J. Hynninen

Paavo Johannes (Juho) Hynninen (31. toukokuuta 1883 Joroinen – 18. toukokuuta 1960 Helsinki) oli suomalainen ministeri ja suurlähettiläsFacta2001, WSOY 1981, 6. osa, palsta 274. Hän oli koulutukseltaan filosofian maisteri.WSOY Iso Tietosanakirja 3. osa, s. 319, WSOY 1995 Hynninen syntyi maanviljelijäperheeseen. Hän pääsi ylioppilaaksi Kuopiosta, mutta jäi yliopisto-opintojen jälkeen Helsinkiin. Hän toimi aluksi Helsingin kauppiaitten kauppakoulun kansantaloustieteen ja kauppamaantieteen opettajana 1909–1915 sekä samalla Helsingin maanviljelyslyseon opettajana 1910–1911. Ylioppilaskunnan puheenjohtaja hän oli 1913 ja Savolaisen Osakunnan kuraattori 1913–1916. Opettajan ura jäi, kun Hynninen siirtyi Uuden Suomettaren päätoimittajaksi vuosiksi 1915–1917. Maailmansodan aikaan Hynninen toimi myös itsenäisyysliikkeessä, kun hän vanhasuomalaisia edustaen kuului Aktiivisen Komitean johtoon. Eino Suolahti korvasi hänet myöhemmin A.K.:n jäsenyydessä.J.O. Hannula: Suomen Vapaussodan historia, s. 23, WSOY 1933 Hän siirtyi sen jälkeen Luottopankki Oy:n toimitusjohtajaksi vuosiksi 1917–1922. Lisäksi hän toimi Suomalaisen Kirjallisuuden Seuran Kirjapaino Oy:n toimitusjohtajana 1916–1918. Vuonna 1922 Hynninen siirtyi Suomen itsenäistymisen jälkeen perustetun ulkoasiainhallinnon palvelukseen ja toimi aluksi neljä vuotta Pietarin pääkonsulinviraston päällikkönä. Tämän jälkeen hän toimi kaksi vuotta pääkonsulina Haagissa ja vuoden 1928 jälkeen lähettiläänä Riiassa. Tämän jälkeen hän toimi lähettiläänä Tallinnassa vuosina 1933–1940. Lokakuussa 1942 Hynnisestä tuli pääkonsuli Göteborgiin, ja sieltä hänet nimitettiin jo seuraavana vuonna kansliapäälliköksi (1943–1946), kun Aaro Pakaslahti siirtyi lähettilääksi Vichyn Ranskaan. Sodan jälkeen Hynnisen ura jatkui uusissa poliittisissa oloissa. Hän toimi Suomen Tanskan- lähettiläänä Kööpenhaminassa vuodesta 1946 eläkkeelle siirtymiseensä saakka, vuoteen 1953. Vielä eläkepäivinään Hynninen ehti toimia Suomen ja Neuvostoliiton välisen tieteellis-teknillisen yhteistyökomitean puheenjohtajana vuosina 1955–1960 sekä ulkoasiainministerinä Von Fieandtin ja Kuuskosken hallituksissa vuosina 1957–1958. == Teoksia == * Talousmaantiede 1, Europan maat. WSOY 1914 == Lähteet == == Aiheesta muualla == * Kirjan ystävä maamme edustajana Suomenlahden toisella puolella, Kuva, 12.10.1938, nro 21, s. 10, Kansalliskirjaston digitaaliset aineistot Luokka:Suomen ulkoasiainministerit Luokka:Suomen suurlähettiläät Luokka:Suomen ulkoministeriön valtiosihteerit Luokka:Suomalaiset opettajat Luokka:Vuonna 1883 syntyneet Luokka:Vuonna 1960 kuolleet
Incompatible Timesharing System

Incompatible Timesharing System (ITS) oli Massachusettsin teknillisessä korkeakoulussa kehitetty, symbolisella konekielellä kirjoitettu, varhainen ja innovatiivinen osituskäyttöjärjestelmä, joka on vaikuttanut moniin myöhempiin käyttöjärjestelmiin. Sen kehitti pääosin yliopiston tekoälylaboratorio 1960-luvun lopulla Digital Equipment Corporationin 36-bittisille tietokoneille: ensin PDP-6:lle ja sitten pian koneen suositulle seuraajalle, PDP-10-sarjalle. Järjestelmän nimi (suom. Yhteensopimaton osituskäyttöjärjestelmä) on ilkikurinen väännös toisesta yliopistossa käytetystä ja kehitetystä, vanhemmasta käyttöjärjestelmästä nimeltään Compatible Time-Sharing System (CTSS). == Aiheesta muualla == * MIT:n ITS- materiaalia * Järjestelmädokumentaatiota Luokka:Käyttöjärjestelmät Luokka:PDP-10 Luokka:Tietotekniikan historia Luokka:Massachusetts Institute of Technology
ITS

ITS voi tarkoittaa seuraavia asioita: * Ajoneuvotekniikassa Liikennetelematiikka, englanniksi Intelligent Transportation System * Interplanetary Transport System, kehitteillä oleva avaruuskuljetusjärjestelmä * Tietotekniikassa Incompatible Timesharing System, eräs vanha osituskäyttöjärjestelmä
Rupla

Rupla () on rahayksikkönä useissa maissa: * Venäjän rupla * Valko-Venäjän rupla * Transnistrian rupla Lisäksi se on ollut aiemmin käytössä Neuvostoliitossa, Armeniassa, Latvian rupla, Tadžikistanissa ja Transkaukasiassa. Rupla-nimellä kutsutaan myös seuraavia paikkoja: *Sepänpihan kerhotalo Joensuun keskustassa
KRS-One

Lawrence Krisna Parker (s. 20. elokuuta 1965 New York, New York), tunnetaan taiteilijanimeltä KRS-One, on yhdysvaltalainen hip hop -artisti. Hänellä on ollut uransa aikana lukuisia muitakin pseudonyymejä, kuten Kris Parker, The Blastmaster ja The Teacha. Parker kasvoi Bronxissa New Yorkissa. 1980-luvun puolivälissä hän liittyi Boogie Down Productions -yhtyeeseen. Parker perusti afroamerikkalaisyhteisöjen väkivallan ehkäisyyn pyrkivän Stop the Violence Movement -järjestön vuonna 1987. Hänen ensimmäinen sooloalbuminsa Return of the Boom Bap julkaistiin vuonna 1993. == Yksityiselämä == Parker on kasvissyöjä ja uskonnoltaan hindu.http://www.happycow.net/famous/krsone/ == Diskografia == ===Sooloalbumit=== * Return of the Boom Bap (1993) * KRS-One (1995) * I Got Next (1997) * A Retrospective (2000) * The Sneak Attack (2001) * Spiritual Minded (2002) * The Mix Tape (2002) * Kristyles (2003) * D.I.G.I.T.A.L. (2003) * Keep Right (2004) * Life (2006) * Hip Hop Lives (2007) (yhdessä Marley Marlin kanssa) * Adventures In Emceeing (2008) * Maximum Strength (Nauhoitettu 1999, julkaistu 2008) * Conflosations (yhdessä Buckshotin kanssa) * Blast Master (2009) * The BDP Album (2012) * Now Hear This (2015) * The World Is MIND (2017) * ===Yhdessä Boogie Down Productionin kanssa=== * Criminal Minded (1987) * By All Means Necessary (1988) * Ghetto Music: The Blueprint of Hip Hop (1989) * Edutainment (1990) * Live Hardcore Worldwide (1991) * Sex and Violence (1992) == Filmografia == Vuosi Elokuva Rooli 1988 I'm Gonna Git You Sucka oma itse 1993 Who's the Man? Rashid 1997 Subway Stories: Tales from the Underground Vendor 1997 Rhyme & Reason oma itse 2000 Boricua's Bond 2000 Freestyle: The Art of Rhyme oma itse 2002 The Freshest Kids oma itse 2003 2Pac 4 Ever kertoja 2003 Beef oma itse 2003 Hip- Hop Babylon 2 oma itse 2003 Soundz of Spirit oma itse 2003 5 Sides of a Coin oma itse 2003 MuskaBeatz oma itse 2004 War on Wax: Rivalries In Hip-Hop oma itse 2004 The MC: Why We Do It oma itse 2004 Beef II oma itse 2004 And You Don't Stop: 30 Years of Hip-Hop oma itse 2004 Hip-Hop Honors oma itse 2004 Keep Right oma itse 2005 Zoom Prout Prout oma itse 2006 A Letter to the President oma itse 2009 The Obama Deception oma itse 2009 Good Hair oma itse 2011 Rhyme and Punishment juontaja 2011 GhettoPhysics oma itse 2012 Something from Nothing: The Art of Rap oma itse 2015 Hustlers Convention oma itse == Lähteet == ==Aiheesta muualla== * Viralliset websivut Luokka:Yhdysvaltalaiset hip hop -artistit Luokka:Vuonna 1965 syntyneet Luokka:Elävät henkilöt Luokka:Afroamerikkalaiset
Botafogo de Futebol e Regatas

Botafogo de Futebol e Regatas, paremmin tunnettu pelkästään nimellä Botafogo, on Rio de Janeiron kaupungissa Brasiliassa toimiva urheiluseura. Tunnetuksi se on tullut jalkapallojoukkueestaan. ==Entisiä pelaajia== *Bauer *Bebeto *Didi *Garrincha *Gérson *Jairzinho *Leônidas *Mário Zagallo *Mauro Galvão *Nílton Santos ==Tärkeimmät saavutukset== *Conmebol Cupin: 1993 (1) *Campeonato Brasileiro Série A: 1968, 1995 (1) *Rio de Janeiron osavaltiomestaruus: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1997, 2006 (18) ==Lähteet== ==Aiheesta muualla== * Virallinen sivu Luokka:Brasilialaiset jalkapalloseurat Luokka:Rio de Janeiron urheilu
Vince Lombardi Trophy

Vince Lombardi Trophy on NFL:n mestaruuspalkinto, joka jaetaan vuosittain Super Bowlin voittajajoukkueelle. Pokaalissa on aidon kokoinen hopeinen amerikkalainen jalkapallo ja NFL:n logo sekä teksti: Vince Lombardi Trophy. Super Bowlin jälkeen siihen kaiverretaan voittajajoukkueen nimi, päivämäärä ja ottelun tulos. Pokaali oli alun perin nimeltään World Championship Game Trophy, koska Super Bowlkin oli alun perin AFL-NFL World Championship Game. Pokaalin nimi muutettiin vuonna 1970 Vince Lombardi Trophyksi Green Bay Packersin legendaarisen valmentajan Vince Lombardin kunniaksi. Vince Lombardi Trophy on siitä poikkeuksellinen urheilupalkinto, että se ei ole kiertopalkinto. Super Bowlin voittajajoukkue saa Vince Lombardi Trophyn omakseen ja joka vuosi tehdään uusi pokaali. Pokaali valmistetaan käsityönä Tiffany & Co.:lla ja sen hinnaksi on arvioitu 25 000 dollaria. Luokka:Amerikkalaisen jalkapallon palkinnot Luokka:Super Bowl
Kognitivismi

Kognitivismi on teoria ja tutkimussuunta psykologiassa ja kognitiotieteessä, sekä oppimisteoria ja metodologia kasvatustieteissä. Kognitivistisen teorian mukaan mielen toiminta voidaan kuvata ja selittää kvantitatiivisilla ja tieteellisillä menetelmillä. Klassisen kognitivismin (symbolinen paradigma, klassinen komputationalismi) teorian mukaan mieli voidaan kuvata symbolirakenteilla operoivana tiedonkäsittelynä. Kognitiotieteissä kognitivistinen tutkimus soveltaa tätä taustateoriaa käyttäen mielen toiminnan tutkimukseen matemaattista ja laskennallista mallintamista kokeellisen psykologian tutkimusmenetelmiä. Generatiivinen kielitiede on alkujaan myös kognitivistinen aatesuuntaus. Kognitiivinen psykologia on psykologian haara, joka rakentuu historiallisesti kognitivismin varaan. Kognitiotiede on puolestaan teoreettisempi ja filosofisempi tieteenala, joka tutkii yleisesti kognitiota ja tietoilmiöitä. Generatiivinen kielitiede kuvaa kielen mekanismeja tiedonkäsittelyjärjestelmänä. Kognitivismista tuli psykologian valtavirtaa 1900-luvun loppupuolella sen syrjäyttäessä behaviorismin kokeellisen psykologian taustaideologiana. Kognitivismi ei niinkään hylkää behaviorismia kokonaisuudessaan, vaan oikeastaan laajentaa behavioristista psykologiaa hyväksymällä sisäisten mielentilojen olemassaolon, mutta tavallaan "määrittelee ne uudelleen" symbolirakenteina (subjektiivisten tajunnantilojen sijaan). Kognitivismin suosio johtui pitkälle behavioralismia vastaan 1950-luvulla yhä enenevästi kasautuneesta kritiikistä, kuten Noam Chomskyn argumenteista. Hänen mukaansa kieltä on mahdotonta oppia puhtaasti ehdollistamalla, joten sen oppimiseen vaaditaan myötäsyntyisiä kykyjä. ==Katso myös== * Kognitiivinen psykologia * Kognitiotiede * Generatiivinen kielitiede * Konstruktivismi Luokka:Kognitiivinen psykologia Luokka:Kognitiivinen neurotiede
Brad Renfro

Brad Barron Renfro (25. heinäkuuta 1982 Knoxville, Tennessee – 15. tammikuuta 2008 Los Angeles, Kalifornia) oli yhdysvaltalainen näyttelijä ja lapsitähti. ==Lapsuus== Renfron vanhemmat erosivat pojan ollessa vain viisivuotias, ja isoäidistä tuli pojan pääasiallinen huoltaja. Renfon koko elämä oli kamppailua päihteiden kanssa. Hän oli vain yhdeksänvuotias polttaessaan ensimmäistä kertaa hasista. Vasta 11-vuotiaana hän joi itsensä humalaan kesken koulupäivän ja erotettiin koulusta. ==Ura== Ohjaaja Joel Schumacherin roolittaja Mali Finn löysi Renfron elokuvaan Päämies, jossa tämä näytteli pääroolia Susan Sarandonin ja Tommy Lee Jonesin rinnalla. Elokuva oli yksi vuoden 1994 menestyneimpiä. Tämän jälkeen Renfro näytteli muun muassa elokuvissa Ghost World, Rohto, Mallioppilas ja Bully. ==Yksityiselämä== Renfrolla oli vuonna 2003 syntynyt poika. Lapsi kasvoi äitinsä kanssa Japanissa. Renfro löydettiin kuolleena asunnostaan Los Angelesissa 15. tammikuuta 2008. Hän oli kuollessaan 25-vuotias. Brad Renfron kuolinsyy oli heroiinin ja morfiinin yliannostus. ===Pidätykset=== Renfro pidätettiin useita kertoja. Vuonna 1998 hän jäi kiinni huumeiden hallussapidosta, kun häneltä löydettiin kokaiinia ja marihuanaa. Vuonna 2000 Renfro yritti varastaa kaverinsa kanssa huvijahdin Floridassa. Pidätykset seurasivat toisiaan, ja Renfro vietti lyhyitä aikoja vankilassakin. Vuonna 2005 Renfro jäi jälleen kiinni yrityksestä ostaa heroiinia. Nuorukainen myönsi tuolloin käyttävänsä heroiinia ja opiaatteja. Renfo passitettiin elämänsä aikana useita kertoja vieroitukseen. ==Filmografia== *Päämies (1994) *Tom and Huck (1995) *Rohto (1995) *Sleepers – katuvarpuset (1996) *Amerikkalainen unelma (1997) *Mallioppilas (1998) *2 Little, 2 Later (1999) *Seksiä vai läksyjä (2000) *The Theory of the Leisure Class (2001) *Happy Campers (2001) *Bully (2001) *Party Girl (2001) *Ghost World (2001) *American Girl (2002) *Deuces Wild (2002) *The Job (2003) *Hollywood Flies (2005) *Mummy an' the Armadillo (2005) *Coat Pockets (2005) (lyhytelokuva) *Sidottu (2005) *Kova laki: Rikollinen mieli (2005) (TV-sarja) *10th & Wolf (2006) *Collector (2008) (lyhytelokuva) *Paljastajat (2008) == Lähteet == *http://www.imdb.com/find ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1982 syntyneet Luokka:Vuonna 2008 kuolleet
Belgian Kongo

Belgian Kongo oli nykyisen Kongon demokraattisen tasavallan alueella vuosina 1908–1960 sijainnut Belgian siirtomaa. Siirtomaa syntyi, kun Belgia otti haltuunsa Kongon vapaavaltion, joka oli ollut kuningas Leopold II:n henkilökohtaista omaisuutta. Belgian Kongo itsenäistyi 30. kesäkuuta 1960 nimellä Kongo, joskin yleiseen käyttöön yleistyi tarkentava nimitys ”Kongo (Léopoldville)”. Syynä tähän oli Ranskan Kongon itsenäistyminen samana vuonna, myös sen valittua nimekseen Kongon. == Historia == Leopold II luopui omistuksestaan Kongon vapaavaltioon, kun tieto hänen hallintonsa julmuudesta levisi halki Euroopan. Kongon vapaavaltio liitettiin emämaahansa 18. marraskuuta 1908. Kongoon määrättiin kenraalikuvernööri hoitamaan siirtomaan asioita, ja Brysseliin perustettiin siirtomaaministeriö. Kongon olot paranivat Belgian otettua sen hallintaansa. Siirtomaahallinto ei pyrkinyt ratkaisemaan yhteiskunnallisia ongelmia. Poliittinen valta ja virkakoneisto pysyivät täysin valkoisten käsissä aina 1950-luvun lopulle saakka. Kongolaisten koulutus oli lähetyssaarnaajien käsissä ja rajoittui yleensä alakouluopetukseen. Opintoja saattoi jatkaa, jos tähtäsi pappisuralle, mutta vasta vuonna 1954 ensimmäinen kongolainen pääsi muuhun korkeakouluun kuin opiskelemaan papiksi. == Kaivostoiminta == Belgian Kongossa oli runsaat luonnonvarat, ja sen kaivokset tuottivat Belgialle huomattavasti raaka-aineita. Vuonna 1915 Kongosta löydettiin uraania, minkä vuoksi maahan perustettiin yksi maailman ensimmäisistä uraanikaivoksista. Toisen maailmansodan aikana Belgian Kongo oli tärkeä uraanin toimittaja Yhdysvalloille. Sieltä kaivettua uraania käytettiin myös atomipommin keksimiseen johtaneessa Manhattan-projektissa ja Hiroshimaan pudotetussa pommissa. == Kongon kenraalikuvernöörit == Belgian Kongoa hallitsi kaikkiaan kymmenen emämaan edustajaa tittelillä kenraalikuvernööri (). # Théophile Wahis (1908–1912) # Félix Fuchs (1912–1916) # Eugène Henry (1916–1921) # Maurice Lippens (1921–1923) # Martin Rutten (1923–1927) # Auguste Tilkens (1927–1934) # Pierre Ryckmans (1934–1946) # Eugène Jungers (1946–1951) # Léon Pétillon (1951–1958) # Henri Cornelis (1958–1960) == Lähteet == == Aiheesta muualla == Kongo Luokka:Entiset siirtomaat Afrikassa Luokka:Kongon demokraattisen tasavallan historia
Hercules (ooppera)

Hercules on Georg Friedrich Händelin säveltämä kolminäytöksinen ooppera. Sen englanninkielisen libreton on kirjoittanut Thomas Broughton ja se perustuu Sofokleen Trakhiin naisiin ja Ovidiuksen Muodonmuutoksiin. Herculeen konserttimuotoinen ensi-ilta oli 5. tammikuuta 1745 Lontoossa. Luokka:1740-luvun musiikkiteokset Luokka:Englanninkieliset oopperat Luokka:Georg Friedrich Händelin oopperat
Kihti (merenselkä)

Kihti () on muun Suomen ja Ahvenanmaan välillä oleva merenselkä Itämeren Saaristomerellä Suomen lounaisella rannikolla. Kihdin selän kautta kulkee vilkkaita kauppamerenkulun väyliä, joita pitkin kulkee mm. Turusta ja Naantalista Ahvenanmaalle ja Ruotsiin kulkeva laivaliikenne. == Katso myös == * Teili Luokka:Ahvenanmaan maantiede Luokka:Saaristomeri
Hugenotit (ooppera)

Hugenotit () on Giacomo Meyerbeerin säveltämä viisinäytöksinen grand opéra, jonka ensiesitys oli Pariisin oopperassa 29. helmikuuta 1836. Oopperan libreton kirjoittivat Eugène Scribe ja Émile Deschamps ja sen tapahtumat sijoittuvat vuoden 1572 huhtikuuhun, jolloin Ranskassa oli katolisten ja hugenottien välinen sisällissota. Tapahtumat huipentuvat pärttylinyön verilöylyyn. Oopperan alkusoitossa kehitellään Martti Lutherin säveltämää virttä Jumala ompi linnamme eri tempoissa. ==Lähteet== * Synopsi ===Viitteet=== Luokka:Ranskankieliset oopperat
Damon Albarn

Damon Albarn (s. 23. maaliskuuta 1968 Whitechapel, Lontoo) on englantilainen laulaja-lauluntekijä. Albarnin laulutyyli on erikoinen, sillä hän käyttää normaalin laulutyylinsä ohella paljon falsettia ja ajoittain laulaa erittäin matalalta. Albarn tunnetaan erityisesti Blur-yhtyeen keulamiehenä, jossa hän soitti myös satunnaisesti kitaraa ja koskettimia. Hän teki myös valtaosan yhtyeen kappaleiden sanoituksista. Blur oli suosituimmillaan vuosina 1994–1997, jolloin brittipop oli suosittua. Blur jäi tauolle vuonna 2003, jonka jälkeen Albarn on työstänyt projekteja Gorillaz ja The Good, The Bad And The Queen. Albarn on ollut myös mukana työstämässä musikaalia nimeltään Monkey: Journey to the West ja oopperaa nimeltään Dr Dee: An English Opera. ==Blurin diskografia== ===Studioalbumit=== * (Kultaa UK) * (Kultaa UK) * (4x platinaa UK) * (3x platinaa UK) * (Platinaa UK - Kultaa US) * (Platinaa UK) * (Kultaa UK) * The Magic Whip (2015) * ===Livealbumit=== *Live At Budokan (1996) *All The People... Blur Live in Hyde Park 02/07/2009 (2009) ===Kokoelmat=== *The Special Collectors Edition (1994) (sisältää singlejen b-puolet) *The 10 Year Limited Edition Anniversary Box Set (1999) *Blur: The Best Of (2000) ===Muut=== *Bustin' + Dronin' (1998, remixalbumi) ===Singlet=== *She's So High (1990) *There's No Other Way (1991) *Bang (1991) *Popscene (1992) *For Tomorrow (1993) *Chemical World (1993) *Sunday Sunday (1993) *Girls & Boys (1994) *To The End (1994) *Parklife (1994) *End of a Century (1994) *Country House (1995) *The Universal (1995) *Sterotypes (1996) *Charmless Man (1996) *Beetlebum (1997) *Song 2 (1997) *On Your Own (1997) *M.O.R. (1997) *Tender (1999) *Coffee & TV (1999) *No Distance Left To Run (1999) *Music Is My Radar (2000) *Out Of Time (2003) *Crazy Beat (2003) *Good Song (2003) *Under the Westway (2012) *Go Out (2015) *There Are Too Many of Us (2015) *Lonesome Street (2015) ==Gorillaz== *Gorillaz (2001) *Demon Days (2005) *Plastic Beach (2010) *The Fall (2011) *Humanz (2017) *The Now Now (2018) *Song Machine, Season One: Strange Timez (2020) *Cracker Island (2023) ==The Good, the Bad & the Queen== *The Good, the Bad & the Queen (2007) ==Rocket Juice And The Moon== *Rocket Juice & The Moon (2012) == Lähteet == Luokka:Brittiläiset laulaja-lauluntekijät Luokka:Vuonna 1968 syntyneet Luokka:Elävät henkilöt
Alppihiihdon maailmanmestaruuskilpailut 1997

34\. alppihiihdon maailmanmestaruuskilpailut järjestettiin Italian Sestrieressä 3.–15. helmikuuta 1997. == Miehet == === Syöksylasku === Sija Maa Kilpailija Aika 1 Bruno Kernen 1.51,11 2 Lasse Kjus 1.51,18 3 Kristian Ghedina 1.51,46 4 Fritz Strobl 1.51,47 5 Andreas Schifferer 1.51,89 6 Franco Cavegn 1.52,02 === Supersuurpujottelu === Sija Maa Kilpailija Aika 1 Atle Skårdal 1.29,68 2 Lasse Kjus 1.29,89 3 Günther Mader 1.30,01 4 Hans Knauß 1.30,07 5 Josef Strobl 1.30,19 6 Luca Cattaneo 1.30,29 === Suurpujottelu === Sija Maa Kilpailija Aika 1 Michael von Grünigen 2.48,23 2 Lasse Kjus 2.49,35 3 Andreas Schifferer 2.49,68 4 Steve Locher 2.49,71 5 Paul Accola 2.50,14 6 Kjetil André Aamodt 2.50,17 === Pujottelu === Sija Maa Kilpailija Aika 1 Tom Stiansen 1.51,70 2 Sébastien Amiez 1.51,75 3 Alberto Tomba 1.52,14 4 Ole Kristian Furuseth 1.52,34 5 Siegfried Voglreiter 1.52,65 6 Thomas Stangassinger 1.53,02 === Alppiyhdistetty === Sija Maa Kilpailija Aika 1 Kjetil André Aamodt 3.10,40 2 Bruno Kernen 3.10,68 3 Mario Reiter 3.11,69 4 Christian Mayer 3.11,80 5 Lasse Kjus 3.12,12 6 Paul Accola 3.13,64 == Naiset == === Syöksylasku === Sija Maa Kilpailija Aika 1 Hilary Lindh 1.41,18 2 Heidi Zurbriggen 1.41,24 3 Pernilla Wiberg 1.41,44 4 Isolde Kostner 1.41,59 5 Katja Seizinger 1.41,75 6 Varvara Zelenskaja 1.42,07 === Supersuurpujottelu === Sija Maa Kilpailija Aika 1 Isolde Kostner 1.23,50 2 Katja Seizinger 1.23,58 3 Hilde Gerg 1.23,64 4 Carole Montillet 1.23,98 5 Katharina Gutensohn 1.24,00 6 Renate Götschl 1.24,24 === Suurpujottelu === Sija Maa Kilpailija Aika 1 Deborah Compagnoni 2.39,19 2 Karin Roten 2.39,99 3 Leila Piccard 2.40,95 4 Anita Wachter 2.41,10 5 Katja Seizinger 2.41,25 6 Pernilla Wiberg 2.41,34 === Pujottelu === Sija Maa Kilpailija Aika 1 Deborah Compagnoni 1.43,88 2 Lara Magoni 1.45,15 3 Karin Roten 1.45,48 4 Patricia Chauvet 1.45,70 5 Elfi Eder 1.45,98 6 Hilde Gerg 1.46,09 === Alppiyhdistetty === Sija Maa Kilpailija Aika 1 Renate Götschl 3.03,38 2 Katja Seizinger 3.03,42 3 Hilde Gerg 3.03,46 4 Morena Gallizio 3.03,68 5 Marlies Oester 3.03,73 6 Florence Masnada 3.03,92 == Mitalitaulukko == Isäntämaa 1 3 3 0 6 2 3 1 2 6 3 2 3 1 6 4 1 0 3 4 5 1 0 0 1 6 0 2 2 4 7 0 1 1 2 8 0 0 1 1 Yhteensä Yhteensä 10 10 10 30 == Lähteet == * FIS:n tietokanta 1997 Luokka:Vuoden 1997 urheilu Luokka:Italian alppihiihto Luokka:Sestriere
Moksibustio

thumb|Kuppauksen jälkeen suoritettu moksibustio. Kuvassa pujoa poltetaan akupunktioneulojen päässä.Moksibustio eli moksaus () on perinteinen kiinalainen hoitomuoto, jossa veren ja qi-energian virtausta ihmiskehossa pyritään edistämään akupisteitä lämmittämällä. Tarkoituksena on lievittää potilaan kipuja ja särkyjä. Menetelmän nimi on peräisin siihen käytetyn kuivatun pujon nimestä ( ja ). Joskus moksausta käytetään hoito- tai anestesiakeinona yhdessä akupunktion kanssa. Kiinasta menetelmä on levinnyt muihinkin Aasian maihin. Useat varhaiset tekstit pitävät akupunktiota ja moksibustiota hyvin suuressa arvossa. Länsimaalainen lääketiede ei ole löytänyt menetelmää tukevia fysiologisia perusteita, joskin sen uskotaan vaikuttavan autonomiseen hermostoon. == Menetelmä == Suorassa moksauksessa kuivattua pujoa poltetaan suoraan iholla, ihon päälle asetetun inkivääri- tai valkosipuliviipaleen tai suolapedin päällä. Suoraan ihon päällä poltettuna pujo otetaan pois ennen ihon palamista. Pujo voidaan myös polttaa akupunktioneulan päässä, jolloin lämpö siirtyy iholle neulan kautta. Epäsuora moksaus on yleisemmin käytetty menetelmä. Siinä moksibustion tekijä pitelee lähellä potilaan ihoa palavaa moksasikaria. Moksasikari palaa 4–5 minuutin ajan. Akupisteen lämmityksen lisäksi moksibustion vaikutus perustuu jangin vahvistamiseen ja kylmästä johtuvien salpautumien avaamiseen. Moksibustiota käytetään tavallisesti suurten verisuonien, silmien ja korvien alueella, koska niihin ei suositella akupunktiota. Ennen vanhaan potilaan iho paloi hoidon aikana jopa rakkuloille asti, mutta nykyään akupisteitä on tapana vain lämmittää. Perinteinen kiinalainen lääketiede korostaa potilaan asennon merkitystä moksibustion onnistumisen kannalta. == Mahdolliset haitat == On joitain haittavaikutuksia, joita potilas saattaa saada moksibustiosta. Huolimaton moksaus voi aiheuttaa ihon palamista. Toisaalta savu ja käytetty pujo voi joissain potilaissa aiheuttaa myrkytysreaktioita, pahoinvointia tai yskimistä. Iholle voi muodostua tummia jälkiä tai pahimmillaan tyvisolusyöpä. == Lähteet == Luokka:Perinteinen kiinalainen lääkintä Luokka:Uskomuslääkintä Luokka:Unescon aineettoman kulttuurin perintökohteet
Filippo Raciti

Filippo Raciti (17. tammikuuta 1967 - 2\. helmikuuta 2007) oli italialainen poliisi, joka kuoli Catania–Palermo-ottelun jälkeisissä mellakoissa vuonna 2007, kun hänen autoonsa heitetty kotitekoinen pommi räjähti hänen silmilleen. Italian jalkapalloliitto perui kaikki viikonlopun Serie A:n ja Serie B:n ottelut. Lisäksi liitto ilmoitti, että se peruu Italian jalkapallomaajoukkueen keskiviikkoisen Romania-ottelun, sekä alle 21-vuotiaiden ottelun Belgiaa vastaan. == Lähteet == Luokka:Italialaiset poliisit Luokka:Vuonna 1967 syntyneet Luokka:Vuonna 2007 kuolleet
Klinghofferin kuolema

Klinghofferin kuolema on yhdysvaltalaisen John Adamsin kaksinäytöksinen ooppera. Sen englanninkielisen libreton on kirjoittanut runoilija Alice Goodman. Teoksen ensiesitys oli Brysselissä 19. maaliskuuta 1991. Ooppera kertoo Palestiinan vapautusrintaman PLF:n tekemästä matkustajalaiva Achille Lauron kaappauksesta vuonna 1985 sekä laivan erään matkustajan, amerikanjuutalaisen Leon Klinghofferin väkivaltaisesta kuolemasta. Luokka:Englanninkieliset oopperat
Monte Cristo

Monte Cristo on ranskalainen pelitalo, joka toimii pelien julkaisijana ja kehittäjänä. Sen perusti entinen Credit Suisse First Bostonin varapresidentti Jean-Marc de Fety sekä entinen Mars & Co:n neuvonantaja Jean-Cristophe Marquis. Vuodesta 2002 yhtiötä on johtanut Jean-Christophe Marquis ja Jérome Gastaldi. == Monte Criston julkaisemat ja kehittämät pelit == * Wall Street Trader * Start-up * Economic War * Crazy Factory * Dino Island * 7 Sins * City Life * Silverfall * Cities XL == Monte Criston julkaisemat pelit == * Airline Tycoon First Class ja Airline Tycoon Evolution, kehittänyt Spellbound * TV Star * Happy hour * Casino Tycoon, kehittänyt Cat Daddy Games * Platoon, Desert Rats vs Afrika Korps ja D-Day, kehittänyt Digital Reality * StarPeace, kehittänyt Oceanus Communications * 1944 : Battle of the Bulge ja Moscow to Berlin, kehittänyt INtex == Aiheesta muualla == * Yrityksen profiili MobyGamesissä * Viralliset kotisivut * IGN sivuston katsaus yhtiöstä * Luokka:Ranskalaiset videopeliyritykset
Rinaldo

Rinaldo on Georg Friedrich Händelin säveltämä italialaistyylinen opera seria, jonka libreton kirjoitti Giacomo Rossi. Teoksen libretto perustui jaksoihin Torquato Tasson runosta Gerusalemme liberata () ja sijoittuu ensimmäisen ristiretken tapahtumiin. Rinaldo oli Händelin ensimmäinen Lontoossa esitetty ooppera ja samalla ensimmäinen Lontoossa esitettäväksi sävelletty italialaistyylinen ooppera. Ooppera sai ensi-iltansa Hänen majesteettinsa teatterissa Haymarketissa 24. helmikuuta 1711. Oopperan suureen menestykseen vaikutti myös kaksi siinä esiintynyttä kuuluisaa kastraattilaulajaa Nicolo Grimaldi eli Nicolini ja Valentino Urbani. Teos vaipui alkumenestyksen jälkeen unohduksiin lähes kahdeksisadaksi vuodeksi, mutta erityisesti 1970-luvulta alkaen sitä on alettu esittää yleisemmin, ja se on tullut osaksi oopperatalojen perusohjelmistoa. Oopperan kastraattilaulajien roolit esittävät nykyisin kontratenorit. == Lähteet == * culturevulture.net: Rinaldo * Academy of Ancient Music: Rinaldo Luokka:1710-luvun musiikkiteokset Luokka:Georg Friedrich Händelin oopperat Luokka:Italiankieliset oopperat
Wismar

Wismar on satamakaupunki ja entinen hansaliiton kaupunki Pohjois-Saksassa Itämeren rannalla Mecklenburg-Etu-Pommerin osavaltiossa. Wismar sijaitsee 45 kilometriä itään Lyypekistä ja 30 kilometriä pohjoiseen Schwerinistä. Kaupungin luonnonsatama Mecklenburginlahden rannalla on kallioniemekkeen takana hyvin suojattuna. Asukkaita Wismarissa on 42 219 (31.12.2013)Wismar: Statistik . Yhdessä läheisen Stralsundin kaupungin kanssa Wismar muodostaa Unescon maailmanperintöluettelon kohteen. == Historia == Wismar sai kaupunginoikeudet vuonna 1229 ja joutui Mecklenburgin haltuun 1301. Vuonna 1259 Wismar teki sopimuksen Lyypekin ja Rostockin kanssa tarkoituksena puolustautua Itämeren merirosvoja vastaan. Tästä sopimuksesta kehittyi hansaliitto. Wismar oli 1200- ja 1300-luvulla kukoistava hansakaupunki, jossa oli merkittäviä villatehtaita. Vaikka musta surma tappoi vuonna 1376 noin 10 000 asukasta, kaupunki säilyi melko vauraana aina 1500-luvulla asti. Westfalenin rauhassa Wismar siirtyi Ruotsin omistukseen (Ruotsin Wismar). Wismarista tuli vuonna 1653 Ruotsin Saksan alueiden korkeimman tuomioistuimen paikka. Ruotsi myi kaupungin Mecklenburgille vuonna 1803 sadan vuoden takaisinlunastusoikeudella. Tämän epävarman tilanteen takia Wismar ei osallistunut Mecklenburgin valtiopäiville ennen kuin vuonna 1897. Wismarilla on edelleen joitain jäänteitä vanhasta vapaudestaan, kuten lupa liehuttaa omaa lippua. == Nähtävyydet == Keskellä vanhaa kaupunkia sijaitsee valtava tori. Noin 10 000 neliömetrin laajuinen tori on Saksan suurin ja sen reunoilla on tyylikkäitä rakennuksia tyyliltään 1300-luvun Pohjois-Saksan gotiikasta 1800-luvun uusromaanisiin. Torin keskipiste on Wasserkunst, koristeellinen takorautainen kaivo, joka tuotiin Hollannista vuonna 1602. Aukion pohjoislaidalla on uusklassinen kaupungintalo. Toinen huomattava rakennus torilla on vanha gotiikkaa edustava varastotalo Alter Schwede (Vanha ruotsalainen). Mariankirkon (Marienkirche) 80 metriä korkea torni on ainoa jäänne 1200-luvulla rakennetusta alkuperäisestä tiiligotiikkarakennuksesta. Se kärsi pahasti toisessa maailmansodassa ja Saksan demokraattisen tasavallan hallitus tuhosi sen lopullisesti 1960-luvulla. Nikolainkirkkoa (Nikolaikirche), 1381–1460, korkeine holvauksine pidetään Mariankirkon kanssa hyvänä esimerkkinä siitä, miten Lyypekin suurempi Pyhän Marian kirkko on vaikuttanut pohjoisten maakuntien kirkkorakennuksiin. Ristinmuotoinen Pyhän Yrjänän kirkko (Georgenkirche) on 1200-luvun ensimmäiseltä puoliskolta ja se tuhoutui täysin toisessa maailmansodassa. Kirkko uudelleenrakennettiin 1990-luvulla. == Lähteet == == Aiheesta muualla == *Kaupungin kotisivut *Stralsund ja Wismar UNESCOn sivuilla *
Peter Grimes

Peter Grimes on brittiläisen säveltäjän Benjamin Brittenin säveltämä kolminäytöksinen ooppera. Sen libreton on kirjoittanut Montagu Slater ja se pohjautuu George Crabben runoon The Borough. Kantaesityksensä se sai Lontoossa 7. kesäkuuta 1945. Kapellimestarina toimi tuolloin Reginald Goodall, ja nimiroolin tulkitsi Peter Pears. Peter Grimes kertoo yhteisöstä syrjäytyneestä kalastajasta, jota syytetään oppipojan kuolemasta. Uudenkin oppipojan kuollessa Peter Grimes ajautuu epätoivoiseen ratkaisuun. Peter Grimes merkitsi Brittenille läpimurtoa. Vahva tarina ja merellisiä tunnelmia henkivä musiikki nostivat oopperan sekä kriitikoiden että yleisön suosioon, ja se kuuluu edelleen oopperatalojen kantaohjelmistoon. Suomessa teos nähtiin ensimmäisen kerran jo neljä vuotta kantaesityksen jälkeen, kun Suomalainen Ooppera esitti sitä 17.3.1949 lähtien. Ensimmäinen suomalainen Peter Grimes oli Alfons Almi. Peter Grimes on esitetty myös Savonlinnan oopperajuhlilla. Libreton on suomentanut Leena Vallisaari.Peter Grimes, Kansalliskirjasto, viitattu 30.3.2021 ==Lähteet== Luokka:Benjamin Brittenin teokset Luokka:Englanninkieliset oopperat Luokka:1940-luvun musiikkiteokset
Mecklenburginlahti

thumb|Mecklenburginlahti Mecklenburginlahti (, ) on lahti Itämeren lounaisosassa. Se sijaitsee Saksan ja Tanskan saarien Lollandin, Falsterin ja Mønin välissä. Luoteessa Mecklenburginlahti yhdistyy Kielinlahteen Fehmarnin Beltin ja Ferhmarninsalmen kautta. Wismarin- ja Lyypekinlahdet ovat Mecklenburginlahden osia. Lyypekki, Travemünde, Rostock ja Wismar ovat merkittävimmät satamakaupungit lahden rannalla. Vuonna 2024 lahdesta, Saksan pohjoisrannikon tuntumasta, löytyi muinainen kivirakennelma, jonka arvioidaan olevan peräisin kivikaudelta. Blinkerwalliksi nimetty megarakennelma löydettiin 21 metrin syvyydestä. Se on vajaan kilometrin mittainen ja noin metrin korkuinen kivimuuri. Tutkijat arvioivat, että muuri on rakennettu yli 10 000 vuotta sitten. Se jäi veden alle, kun merenpinta nousi äkillisesti noin 8 500 vuotta sitten. Blinkerwall on tutkijoiden mukaan yksi suurimmista ja mahdollisesti myös vanhimmista kivikauden ajan rakennelmista Euroopassa. Löytöä pidettiin tuoreeltaan tieteelle arvokkaana. Ensimmäiset viitteet Blinkerwallista löydettiin vuonna 2021. Tutkijat pitävät todennäköisenä, että muuria käytettiin kivikaudella metsästyksen apuna. Se oli ansa, johon suuret riistaeläinlaumat ajatettiin tapettavaksi. Samankaltaisia, metsästykseen liittyviä rakennelmia on löydetty aiemmin esimerkiksi Saudi-Arabiasta, Grönlannista ja Yhdysvalloista, mutta ei Euroopasta. == Lähteet == Luokka:Saksan maantiede Luokka:Tanskan lahdet Luokka:Itämeren lahdet
Jonny Moseley

Jonny Moseley (s. 27. elokuuta 1975, San Juan, Puerto Rico) on syntyjään puertoricolainen, mutta Yhdysvaltoja edustanut entinen kumparelaskija. Moseley voitti kumparelaskun olympiakultaa Naganon olympialaisissa 1998, ennen Janne Lahtelaa ja Sami Mustosta. Vuoden 2002 olympialaisissa hän sijoittui neljänneksi. == Lähteet == * Jonny Moseley USA:n olympiakomitean sivuilla * Luokka:Yhdysvaltalaiset freestylehiihtäjät Luokka:Yhdysvaltalaiset olympiavoittajat Luokka:Vuonna 1975 syntyneet Luokka:Elävät henkilöt
Mooses ja Aaron

Mooses ja Aaron () on Arnold Schönbergin säveltämä keskeneräiseksi jäänyt kaksinäytöksinen ooppera, jota pidetään yhtenä 1900-luvun musiikin keskeisistä oopperateoksista. Teoksen libretto on säveltäjän kirjoittama ja se perustuu Toiseen Mooseksen kirjaan. Teoksen kolmatta näytöstä, johon on olemassa libretto, ei koskaan sävelletty. Oopperassa käytetään säveltäjän kehittämää kaksitoistasäveljärjestelmää. Ooppera edustaa Schönbergin hienointa yritystä yhdistää filosofisia ajatuksia musiikkiin. Teoksen syntyyn vaikutti myös juutalaisen, joskin protestantiksi kääntyneen, Schönbergin kokema antisemitismi. Pian teoksen säveltämisen jälkeen Schönberg palasikin juutalaisuuteen. Teos jäi säveltäjältä keskeneräiseksi ja sitä ei esitetty ennen hänen kuolemaansa. Kaksi ensimmäistä näytöstä esitettiin konserttimuodossa Hampurissa 12. maaliskuuta 1954. Ensimmäinen näyttämöesitys oli Zürichin Stadttheaterissa 12. maaliskuuta 1957. Vuonna 1973 Jean-Marie Straub ja Danièle Huillet tekivät oopperasta elokuvaversion. == Lähteet == * Aaron Tugendhaft: Schoenberg’s Moses und Aron Mooses ja Aaron Mooses ja Aaron Luokka:Arnold Schönbergin teokset